ທ່ານ ແມັດຕິສ ກ່າວວ່າ ກຳລັງ ສຫລ ປະເຊີນ ກັບ ‘ສັດຕູທີ່ມີຄວາມຕັ້ງໃຈ’ ໃນອັຟການິສຖານ
ຄຳເຫັນຂອງທ່ານ ແມັດຕິສ ໄດ້ມີຂຶ້ນ ຂະນະທີ່ສື່ມວນຊົນ ຂອງສະຫະລັດ ລາຍງານວ່າ ລັດຖະບານທ່ານທຣຳ ອາດເພີ່ມຈຳນວນທະຫານ ສຫລ ຂຶ້ນຢ່າງຫຼວງຫຼາຍ ໃນອັຟການິສຖານ.
ລັດຖະມົນຕີປ້ອງກັນປະເທດ ສະຫະລັດ ທ່ານ Jim Mattis ໄດ້ກ່າວໃນວັນອັງຄານ ວານນີ້ ວ່າ ກອງກຳລັງຂອງ ສະຫະລັດ ຢູ່ໃນອັຟການິສຖານ ປະເຊີນກັບ ແຕ່ກໍໄດ້ສ້າງຄວາມເສຍຫາຍ ໃຫ້ແກ່ສັດຕູຢ່າງໜັກ ໃນການກ່າວ ຢູ່ທີີ່ກອງປະຊຸມຖະແຫລງຂ່າວ ຢູ່ນະຄອນ Copenhagen ຄຽງຂ້າງກັບ ຄູ່ຕຳແໜ່ງຂອງທ່ານຈາກ ເດັນມາກ ທ່ານ Claus Hjort Frederik-sen ຢູ່ນັ້ນ ທ່ານ Mattis ໄດ້ກ່າວວ່າ ທັງ ກຸ່ມຫົວຮຸນແຮງ ລັດອິສລາມ ແລະ ກຸ່ມ al-Qaida ແມ່ນກຳລັງ ສູນເສຍພື້ນທີ່ ແລະ ອຳນາດ ຢູ່ໃນອັຟການິສຖານ ໃນຂະນະທີ່ລັດຖະບານ ພາຍໃຕ້ ການນຳພາ ຂອງ ປະທານາທິບໍດີ Ashraf Ghani ໄດ້  ຈາກປະຊາຊົນ ທ່ານ Mattis ໄດ້ກ່າວວ່າ ບັນດາເຈົ້າໜ້າທີ່ ສະຫະລັດ ແລະ ອັຟການິສຖານ ໄດ້ປະກາດເມື່ອບໍ່ດົນມານີ້ ວ່າ ທ້າວ Abdul Hasib ຫົວໜ້າຂອງກຸ່ມທີ່ເອີ້ນວ່າ ລັດອິສລາມໃນອັຟການິສຖານ ໄດ້ຖືກ ສັງຫານເມື່ອສອງສາມມື້ ຜ່ານມານີ້ ໃນການບຸກໂຈມຕີຂອງພວກທະຫານ ເຊື່ອກັນວ່າ ຜູ້ກ່ຽວຢູ່ເບື້ອງຫລັງ ການໂຈມຕີທີ່ສັງຫານ ປະຊາຊົນ 50 ຄົນ ຢູ່ທີ່ໂຮງໝໍທະຫານ ໃນ ນະຄອນຫຼວງກາບູລ ເມື່ອຕົ້ນປີນີ້ ທ່ານ ແມັດຕິສ ໄດ້ກ່າວວ່າ ສະຫະລັດ ຈະສືບຕໍ່ປະສານງານ ໃນການປະຕິບັດງານຂອງ ກອງທັບ ແລະ ຄວາມພະຍາຍາມທີ່ບໍ່ກ່ຽວກັບການທະຫານ ຢູ່ໃນອັຟການິສຖານ ແລະ ຈະເຮັດທຸກສິ່ງທຸກຢ່າງ ທີ່ເປັນໄປໄດ້ ເພື່ອປ້ອງກັນບໍ່ໃຫ້ພົນລະເຮືອນ ບາດເຈັບລົ້ມຕາຍ ທ່ານໄດ້ເວົ້າວ່າ ຄຳເຫັນດັ່ງກ່າວ ຂອງທ່ານ ແມັດຕິສ ໄດ້ມີຂຶ້ນ ຂະນະທີ່ສື່ມວນຊົນຂອງສະຫະລັດ ລາຍ ງານວ່າ ລັດຖະບານທ່ານທຣຳ ອາດເພີ່ມຈຳນວນທະຫານສະຫະລັດ ຂຶ້ນຢ່າງຫຼວງຫຼາຍ ແລະ ເພີ່ມທະວີການສູ້ລົບ ໃນອັຟການນິຖານ ອີງຕາມບົດລາຍງານຕ່າງໆ ປະທານາທິບໍດີ ດໍໂນລ ທຣຳ ກຳລັງສັ່ງຊາເບິ່ງວ່າ ຈະສົ່ງ ກຳລັງທະຫານຕື່ມອີກ ຫຼາຍເຖິງ 5,000 ຄົນ ໄປອັຟການິສຖານ ຫຼືບໍ່ ໃນປັດຈຸບັນນີ້ ສະຫະລັດ ມີກຳລັງທະຫານປະມານ 8,400 ຄົນ ປະຈຳການຢູ່ໃນປະເທດດັ່ງກ່າວ